kardosdrur/scandi-wiki huggingface dataset:
Bay of Fundy

Bay of Fundy (fransk: Baie de Fundy) er en bugt af Atlanterhavet mellem halvøen Nova Scotia og det amerikanske fastland, på grænsen mellem USA og Canada. I den inderste del af bugten deler den sig i to trange arme, Chignectobugten og Cobequidbugten. Den strækker sig ved den nordøstlige ende af Mainebugten mellem de canadiske provinserne New Brunswick og Nova Scotia, med en lille del som berører den amerikanske delstat. En del kilder mener at navnet «Fundy» er en forvanskning af det franske ordet fendu i betydningen «spalte, sprække», mens andre mener det kommer fra portugisiske ord funda i betydningen «dyb». Bugten var også navngivet Baie Française ("Den franske bugt") af opdagelsesrejsende og kartograf Samuel de Champlain under hans ekspedition i 1604 som blev ledet af Pierre Dugua, Sieur de Mons og som resulterede i et mislykket forsøg på bosætning på øen Saint Croix i Maine.

Bay of Fundy er det sted på Jorden, hvor forskellen mellem høj- og lavvande er størst - op til 17 meter, og de vandmasser, som flyder ind og ud af bugten pga. tidevandet, er enorme. Se mere på links nedenfor, f.eks. "Rejse- og videnskabelig information om regionen i Bay of Fundy".

Eksterne kilder og henvisninger 

 Rejse- og videnskabelig information om regionen i Bay of Fundy 
 Bay of Fundy
 Billeder fra NASA Earth Observatory 

Atlanterhavet
New Brunswick
Nova Scotia
Bugter i Canada
Nurbjergene

Nurbjergene (, "Det hellige lys' bjerge"), det antikke Amanus (), er en bjergkæde i Hatayprovinsen i det sydøstlige Tyrkiet, som løber nogenlunde parallelt med İskenderunbugten.

Nurbjergene udgår fra den østlige ende af Taurusbjergene og forløber i sydvestlig retning. Bjergkæden strækker sig langs Middelhavets kyst ned til Libanon. Det højeste bjerg i bjergkæden er Bozdağ (Daz Dağı) med 2.240 meter over havet. Bjergene kaldes også for Gâvur Dağları, dvs. "De vantros Bjerge", da de indtil Det armenske folkedrab var et kristent område.

Et stort pas gennem bjergene er kendt som de Syriske Porte. Det ligger i nærheden af byen Belen. Et andet pas, som kaldes Bahçe Passet ligger længere mod nord.

Havnebyen İskenderun ligger ved bjergkædens vestlige fod. Tidligere var denne en stor Karavanserai (karavanestation) på den gamle handelsvej fra Lilleasien til Syrien. De østlige og vestlige skråninger af bjerkæden består af en kerne af palæozoisk skifer med en kappe af kalk. I denne del af bjergkæden finder man spredte rester af jernminer.

Tyrkiets geografi
Bjergkæder i Asien
Dunam

En dunam (), også kendt som donum eller dunum og som den gamle, tyrkiske eller osmanniske stremma, var den osmanniske arealenhed, som svarede til den græske stremma eller engelske acre, som repræsenterer det areal, som et spand okser kunne pløje på en dag. Den juridiske definition var 40 standardskridt langt og bredt, men det faktiske areal varierede betydeligt fra lidt over 900 m² i Palæstina til omkring 2.500 m² i Irak.

Enheden bruges stadig i mange lande, som tidligere var under osmannisk styre, om end den nye eller 'metriske dunam er blevet omdefineret som præcis en dekar (1000 m²), på linje med den moderne græske stremma.

Historie
Navnet dönüm, fra det osmannisk-tyrkiske dönmek (, "at dreje"), lader til at være et låneord fra det byzantinsk græske  stremma og havde den samme størrelse. Den blev formentlig adopteret af osmannerne fra byzantinerne i Mysia-Bithynia.

The Dictionary of Modern Greek definerer den gamle osmanniske stremma som omkring 1.270 m², men Costas Lapavitsas brugte værdien 1.600 m² i regionen Naoussa i begyndelsen af det 20. århundrede.

Definition

Albanien, Bosnien og Herzegovina, Serbien, Montenegro 
I Bosnien og Herzegovina og også Serbien kaldes enheden dulum (дулум) eller dunum (дунум). I Albanien kaldes den dynym eller dylym. Den er lig med 1.000 m².

Bulgarien
I Bulgarien bruges dekar (декар).

Cypern
På Cypern er en donum 1.338 m². I republikken Cypern bruger ældre græsk-cyprioter stadig donum, selv om den gradvis bliver erstattet af et andet lokalt græsk-cypriotisk dialektord,   σκάλες ['skales], frem for det fastlands-græske stremma. Officielt bruger Cypern kvadratmeter.

Grækenlænd

I Grækenland kaldes den gamle dönüm for en tyrkisk stemma, mens en stremma i dag er præcis lig med en dekar, ligesom den metriske dönüm.

Irak
I Irak er en dunam 2.500 m².

Syrien, Israel, Palæstina, Jordan, Libanon og Tyrkiet 
I Israel, Palæstina, Syrien, Jordan, Libanon og Tyrkiet er en dunam 1.000 m², hvilket er 1 dekar. Inden opløsningen af det Osmanniske Rige og i de tidlige år af Mandatområdet i Palæstina var størrelsen på en dunam 919,3 m², men i 1928, blev den metriske dunam på 1.000 m² indført, og den bruges stadig.

Variationer
Andre lande bruger en dunam af forskellig størrelse heriblandt Libyen, Syrien, Albanien og landene i det tidligere Jugoslavien. Den metriske dunam er især nyttig ved hydrologiske beregninger, da  1 dönüm gange 1 mm giver præcis 1 m³.

Henvisninger

Eksterne kilder
 Fremmed mål og vægt i almindelig brug  
 Ordbog over enheder 
 Variable donum i Tyrkiet 
 Opsummering baseret på FN håndbog 

Arealenheder
En korvet på stabelen. Nyholm med spanteloftbygningen i baggrunden

En korvet på stabelen. Nyholm med spanteloftbygningen i baggrunden er et maleri af C.W. Eckersberg fra 1828. Det måler 27,5 x 36,9 cm.

Motiv 

Maleriet viser en korvet under bygning på Nyholm set skråt forfra. Skibet står på en slidske, der vil føre det færdige skib ud i havnebassinet i maleriets forgrund. I baggrunden ses to bygninger, hvoraf den ene er spanteloftsbygningen.

Maleriet er ufuldendt. Mange detaljer er ikke færdigmalede, men kun antydede, og der er hvide (umalede) områder.

Historie 

Forud for maleriet lavede Eckersberg en skitse, dateret 1828. Skitsen indeholder flere detaljer til det færdige maleri som personer, der ikke findes på maleriet. Skitsen er udført med pen, sort blæk, brun lavering over blyant. Mål 342x384 mm. Skitsen kendes fra auktionen over C.W. Eckersberg 17. januar 1854 kat.nr. 26.

Det har ikke været muligt at datere tegningen i Eckersbergs dagbog.

Den ufuldendte olieskitse blev 1851 brugt som udgangspunkt for et nyt maleri, som imidlertid ligeledes forblev ufuldendt.

Noter

Litteratur 
 Erik Fischer: Tegninger af C.W. Eckersberg; Den kgl. Kobberstiksamling, Statens Museum for Kunst; København 1983; 

Malerier af C.W. Eckersberg
Malerier fra 1828
Malerier fra Statens Museum for Kunst
Nicolas-Auguste Galimard

Nicolas-Auguste Galimard (1813 Paris – 1880 Montigny-lès-Cormeilles) var en fransk historiker, portræt- og landskabsmaler.

Studier 
Galimard studerede hos sin onkel, Auguste Hesse, og med Jean-Auguste-Dominique Ingres, der kort tid efter blev kendt for sine billeder, hovedsageligt bibelsk materiale.

Første værker 
Hans første udstilling var på Parisersalonen i 1835, da han præsenterede sit maleri kaldet The Three Marys At The Tomb (De tre Mary'er ved graven) og Lady of the Fifteenth Century (Dame af det femtende århundrede). Galimard var blot 22 år gammel og fortsatte med udstillinger på Salonen indtil 1880.[citation mangler]

Kritik, glasmosaik og andre værker 
På Exposition Universelle i 1855 blev Galimards værk The Seduction of Leda (Forførelsen af Leda) erklæret uegnet og afvist. Dog købte Napoleon III værket og gav det herefter til Wilhelm 1. af Württemberg.[citation mangler]

Galimard malede Disciples at Emmaus (Disciple ved Emmaus) til Saint-Germain l'Auxerrois og vægmalerier i Saint-Germain-des-Prés, Paris. Hans billede The Ode (Hyldesten), udstillet in Parisersalonen i 1846, findes nu i Musée du Luxembourg. Mange af Galimards værker er blevet indgraveret af Aubry-Lecomte og andre. Han lavede mange forskellige design til glasmosaik og skrev afhandlinger om emnet. .

Den hemmelige kunstkritiker 
Adskillige artikler blev publiceret af Galimard som en kunstkritiker under navnene Judex, Dicastès og Richter i tidsskrifter som Gazette des Beaux-Arts, The Artist og La Patrie.[citation mangler]

Referencer

Eksterne links 
  "Galimard, Nicolas Auguste". The American Cyclopædia. 1879. 

Malere fra Frankrig
Hockenheimring

Hockenheimring Baden-Württemberg er et motorsportsanlæg ved byen Hockenheim i Baden-Württemberg, Tyskland.

Banen blev indviet i maj 1932, og lægger asfalt til Tysklands Grand Prix i Formel 1-serien, og Deutsche Tourenwagen Masters (DTM).

Historie 
Det første spadestik til Hockenheim blev taget 23. marts 1932, og banen stod færdig 29. maj samme år. Til at starte med bestod banen af nogle veje i skoven, som et alternativ til racerbanen ved Karlsruhe, som ofte var optaget af officerer fra det tyske militær. I starten blev banen brugt til motorcykelløb, inden den i 1936 blev udvidet, så Mercedes-Benz og Auto Union kunne bruge den som testbane for deres biler. Fra 1938 til 1947 hed banen Kurpfalzring.

I 1965 opførte man en ny version af Hockenheimring, efter at den nye Bundesautobahn 6 ved byen havde gjort det nødvendigt.

Formel 1 
I 1970 blev der første gang kørt Tysklands Grand Prix i Formel 1 på Hockenheimring, efter at de årene forinden var blev kørt på Nürburgring, hvor det også returnerede til året efter.

Fra 1977 til 2006 var Hockenheim vært for det tyske grand prix, med undtagelse af 1985, hvor løbet igen var på Nürburgring.

Ledelsen for Formel 1-serien forlangte i starten af 2000'erne at banen skulle afkortes, hvis der fortsat skulle køres Formel 1 i Hockenheim. I 2002 stod det nye design færdigt, og banens længde var gået fra cirka 6,8 km til 4,5 km.

Siden 2007 har Nürburgring og Hockenheim delt værtskabet for Tysklands Formel 1 Grand Prix, og derfor bliver der nu kun kørt F1 på Hockenheim hvert andet år.

Eksterne henvisninger 

 Hockenheimrings officielle hjemmeside
 Hockenheims baneprofil på formula1.com

Formel 1-baner
Bygninger, konstruktioner og anlæg i Baden-Württemberg
Etableret i 1932
Motorsportsanlæg i Tyskland
Groo Barbaren

Groo Barbaren er en fantasi/komedie tegneserie skrevet og tegnet af Sergio Aragonés, omskrives, co- plottet og redigeret af Mark Evanier, Bogstaver skrevet af Stan Sakai og farvet af Tom Luth. Gennem årene er den blevet udgivet af Pacific Comics, Eclipse Comics (et specialt særnummer ), Marvel Comics (imens marvel havde Forlæggermærket Epic comics), Image Comics og Dark Horse Comics .

Groo Barbaren var en af de første succesfulde skaberejede tegneserier, en af de få succesfulde humoristiske tegneserier i USA (bortset fra Archie Comics), og en af de længste samarbejder i tegneseriens historie. I 2011 blev Groo Barbaren kåret som nummer 100 i "Top 100 comic book heroes" af IGN

Karaktererne 
Groo (tilnavnet "Barbaren" er sjældent nævnt i historierne) kom først som en parodi på de brutale sværd og trolddoms helte, der var populære på det tidspunkt han blev skabt, nemlig i 1970'erne. Især Conan Barbaren, som var med i Marvel tegneserierne. Groo er en stor-næset bajads af uovertruffen dumhed, der konstant misforstår sine omgivelser. 

Han er ekstremt god til at slås med sværd (det eneste han kan, som han bare en en smule god til) han er god i kamp, men ellers en fredsommelig og ærlig fyr, som prøver at finde vej gennem livet, som lejesoldat eller ved at have små underlige jobs. Han er utrolig uheldig, og på trods af generelt gode hensigter, forårsager han ødelæggelse, hvorhen han går. De fleste af hans eventyr slutter med, at han enten er uvidende om det kaos han har skabt eller flygter fra en vred hob. Hans forkærlighed for ødelæggelse er blevet så kendt, at bare nyheden om, at Groo nærmer sig, nogle gange er nok til at forårsage kaos i befolkningen. Groo mødes nogen gange med respekt og tillid, men det holder ikke så længe. Virksomheder, byer, civilisationer og kulturer er alle blevet ufrivilligt ødelagt af Groo. Sådan er Groos inkompetence, at så meget som at træde ind på et skib, kan få det til at synke.Groo har dræbt hele hære med intet andet end hans sværd, der synes at være et par katanas. Groo elsker disse "frays", som han kalder dem, og ofte springer han ind i nærkamp med et skrig af "Nu gør Groo, hvad Groo gør bedst!". Han er vilkårlig i brugen af hans kamp færdigheder. Han springer i kamp uden, at han endelig ved, hvad kampen går ud på eller endda, hvem der er på hvilken side. Selv når Groo slutter kampen for at kæmpe for en bestemt side, er han dum nok til at glemme, hvilken side han er på, eller blive lokket til at bekæmpe hans uheldige allierede. På sine rejser har Groo stødt på tusind af karakterer. Men der også et bredt sortiment af tilbagevendende karakterer.

Tegneserier fra USA
Tegneseriefigurer
Mælkeklokke

Mælke-Klokke (Campanula lactiflora), er en art af blomstrende planter i klokke-slægten, som er hjemmehørende i Tyrkiet og Kaukasus.

Beskrivelse 
Det er en mellemstor urteagtige staude, som kan vokse til at blive op til 1.2 m høj. Dens blade er smalle, tandede og 5-12 cm lange. Plantens blomstrings-periode er fra juli til august og blomsterne er stjerneformede og sidder samlet i store klynger. Under gunstige forhold er mælke-klokker selv-sående, som dog kan forhindres ved beskæring.

Mælke-klokken fortrækker neutral til basisk jord, der er fugtig, men veldrænet, i delvis skygge eller sol. Dens latinske navn lactiflora betyder "mælkehvide blomster".

Blomsterne er normalt hvide eller bleg-blå, men flere sorter af forskellige farver er blevet fremavlet til havebrug, bland-andet den hvide kultivar 'Alba', den lyserøde/pudderrosa 'Loddon Anna' og den violetblå 'Prichard'.

Referencer

Haveplanter
Flerårige urter
Klokke-slægten
Niendorf bei Berkenthin

Niendorf bei Berkenthin er en kommune i det nordlige Tyskland, beliggende i Amt Berkenthin under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Niendorf bei Berkenthin grænser mod øst til Elbe-Lübeck-Kanal og ligger omkring 20 km syd for Lübeck, og 10 km vest for Ratzeburg.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Pinky and the Brain

Pinky and The Brain er en amerikansk tegnefilmsserie, produceret af Steven Spielberg og Warner Brothers mellem 1995 til 1998. Serien omhandler de to laboratoriemus Pinky og Brain, som er blevet gensplejset af forskere i ACME's laboratorium. Det eneste de to mus laver er at prøve at erobre verdensherredømmet. Serien er en spinn-off af Animaniacs en tegneserie af samme producere. I løbet af serien kommer der efterligninger af andre film og filmkarakterer som er blevet tegnet, så som Forrest Gump og Gaddafi og Gomer Pyle Og mange flere kendte og kendte film karakterer.

Karakter 
Pinky en høj hvid, mager, venlig men også snot dum mus, som sommetider er med til at Brains planer går i vasken. Pinky har blå øjne og store fortænder. Hans mest kendte "Ord/Lyd" er "Narf, Zort, Troz, Egant og Point" Hvilket ikke har nogen særlig betydning. Trods hans manglende kloghed så er Pinky en stor hjælp til Brain, og er faktisk evnefuld mht. overlevelse. På dansk lægger Torben Sekov stemme til Pinky.

Brain Er den kloge lille hvide mus med et stort hoved (Også bogstaveligt) Han er kun optaget i en ting, at erobre verdensherredømmet, og er faktisk ikke så klog igen. De fleste planer går i vasken da det jo er Brain der planlægger planerne. Siden Brain er så klog, kan han nemt slippe uden om ting med videnskabens hjælp, dog i et afsnit bliver han smidt i junglen af nogle (Green Peace) folk, og faktisk bliver han mere og mere bange. Brain har en fjende ved navn Snebold, som engang, var hans bedste ven. På dansk lægger Lars Thiesgaard stemme til Brain.

Snebold Er et brunt hamster, som er næsten lige så klog som Brain, engang var han bedste venner med Brain, men efter flere forsøg udført af forskere, gik der noget galt, de blev klogere og blev sindssyge på hver deres måde. Brain vil erobre verden, mens Snebold vil udrydde verdenen som hævn, og blev fjender da de to havde hver deres mål. Snebold optræder kun i 2 afsnit, hvor på den ene er der hvor Pinky og Brain bliver smidt i junglen og Snebold er jungle hersker i et begrænset område.

Danske Stemmer 

 Torben Sekov – Brain
 Lars Thiesgaard – Pinky
 Henrik Koefoed
 Niels Weyde
 Pauline Rehné
 Peter Røschke

Eksterne henvisninger 
 

Tegnefilm
Grantræet (Der var engang...)

Grantræet er en tegnefilm i serien Der var engang... (eng. titel The Fairytaler), der blev udsendt i forbindelse med H.C. Andersens 200 års fødselsdag i 2005.

Danske Stemmer:

 H.C. Andersen	Henrik Koefoed
 Grantræet Nikolaj Lie Kaas
 Grantræet som barn Andreas Jessen
 Grantante Pauline Rehne
 Granonkel Stig Hoffmeyer
 Stork Nicolaj Kopernikus
 Sky Lars Thiesgaard
 Pige Mathilde Kjær Hansen
 Drenge Sofus Addington

Øvrige stemmer:
 Silas Addington
 Michael Elo
 Thure Lindhardt
 Timm Mehrens
 Puk Scharbau
 Daniel Vognstrup
 Mette Marckmann
 Birgitte Raaberg

Bagom:
 Instruktør: Jørgen Lerdam
 Original musik af: Gregory Magee
 Hovedforfatter: Gareth Williams
 Manuskriptredaktører: Linda O' Sullivan, Cecilie Olrik
 Oversættelse: Jakob Eriksen
 Lydstudie: Nordisk Film Audio
 Stemmeinstruktør: Steffen Addington
 Animation produceret af: A. Film A/S
 Animationsstudie: Wang Film Production

En co-produktion mellem
Egmont Imagination, A. Film & Magma Film

I samarbejde med:
Super RTL & DR TV

Eksterne henvisninger 
 

Der var engang
Film fra Danmark (administrationskategori)
Revenge of the Creature

Revenge of the Creature (også kendt som Return of the Creature og Return of the Creature from the Black Lagoon) er den første efterfølger til Creature from the Black Lagoon. Det er den eneste 3D-film, der blev udgivet i 1955, og den eneste 3D-opfølger til en 3D-film. Den er instrueret af Jack Arnold, og de medvirkende er John Agar og Lori Nelson. Desuden medvirker Clint Eastwood i sin allerførste (ukrediterede) rolle.

Revenge of the Creature havde premiere i Denver den 23. marts 1955 og 2D efterfølgeren The Creature Walks Among Us fulgte i 1956.

Handling 

Efter at have overlevet at blive gennemhullet af kugler, bliver Gill-man (Dyret) fanget og sendt til Ocean Harbor Oceanarium i Florida, hvor han bliver undersøgt af dyre-psykologen Professor Clete Ferguson (John Agar) og den iktyologstuderende Helen Dobson (Lori Nelson).

Helen og Clete bliver hurtigt forelskede til stor ærgrelse for Joe Hayes (John Bromfield), der passer på Dyret. Dyret begynder straks at synes om Helen, hvilket alvorligt hæmmer Professor Fergusons forsøg på at kommunikere med ham. Dyret ender meda t slipper ud af tanken, og dræber Jø i processen, hvorefter det flygter til det åbne hav.

Det kan ikke stoppe med at tænke på Helen, og Dyret begynder at stalke hende og Ferguson, for til sidste at bortføre hende fra en restaurant ved havet, hvor de er til en fest. Clete prøver at følge efter, men Dyret undslipper ned i vandet med sin fange. Clete og politiet er klar, da Dyret kommer op til overfladen igen, og politiet skyder Dyret, og Clete redder Helen.

Medvirkende

Modtagelse 
Revenge of the Creature blev afskrevet som en fjerdeklasses to'er af The New York Times med kommentaren " "... væk går vi som før." Udover nogle få interessante scener og "verdens nok mest usædvanlige akvarium er faktisk dejlig malerisk baggrund..." brokkede anmelderen sig over produktionen.

På Rotten Tomatoes har den 23% positive tilkendegivelser baseret på otte anmeldelser.
Selvom Revenge of the Creature ikke blev sendt i fjernsyn med rød-blå glas Anaglyf, blev den oprindeligt vist i biograferne med polariseret lys og set igennem briller med et gråt polariseret filter. En "flad" version uden 3D blev også udgivet.

I 1997 blev Revenge of the Creature drillet i en episode af komedieserien Mystery Science Theater 3000.

Referencer 

Litteratur
 Schickel, Richard. Clint: A Retrospective. New York: Sterling, 2012. .
 Weaver, Tom, David Schecter and Steve Kronenberg. The Creature Chronicles: Exploring the Black Lagoon Trilogy. Jefferson, North Carolina: McFarland & Company Inc., 2014. .

Eksterne henvisninger 
 
 

Amerikanske film fra 1955
Gyserfilm fra USA
Circuit of the Americas

Circuit of the Americas er et motorsportsanlæg ved byen Elroy i Texas, USA, 19 kilometer syd for delstatens hovedstad Austin. På banen bliver der kørt otte forskellige løbsserier, med USA's Grand Prix i Formel 1.

Historie 
Første spadestik til banen blev taget 31. december 2010, og 21. oktober 2012 blev banen officielt indviet. Den var vært for USA's Grand Prix, der var det næstsidste Formel 1 Grand Prix i 2012-sæsonen. Den er designet af den tyske banearkitekt Hermann Tilke, og var den første bane i USA, der er bygget specifikt til Formel 1.

Ved Formel 1 Grand Prix'et i november 2012 overværede 117.429 tilskuere løbet. Der er i alt plads til 120.000 tilskuere på Circuit of the Americas.

Vindere af Formel 1 i Austin

Referencer

Eksterne henvisninger 

 Circuit of the Americas officielle hjemmeside
 United States Grand Prix at Austin - officiel hjemmeside

Formel 1-baner
Motorsportsanlæg i USA
Bygninger, konstruktioner og anlæg i Texas
Sport i Texas
Etableret i 2012
Influenzavaccine

Influenzavaccine er vaccine, der beskytter mod influenza. En ny version af influenzavaccine udvikles to gange årligt eftersom at influenzavirus hurtigt forandrer sig. De fleste influenzavacciner giver begrænset til høj beskyttelse mod influenza, men alligevel skønnes det at op til 650 000 mennesker dør af luftvejssygdomme forbundet med sæsonbetinget influenza hvert år, og op til 72 000 af disse dødsfald forekommer i Europa.

Både verdenssundhedsorganisationen WHO og Centers for Disease Control and Prevention anbefaler at næsten alle mennesker over 6 måneder vaccineres en gang årligt mod influenza. Det er især relevant for gravide kvinder, børn mellem seks måneder og fem år, for dem med andre helbredsmæssige problemer, Amerikas oprindelige folk og personer der arbejder i sundhedssektoren.

Teknologisk 

I dag fremstilles influenzavaccine ved at influenzavirus dyrkes i stor skala i levende celler eller kyllingæg, renses grundigt og behandles derefter for at inaktivere eller dræbe viruspartiklerne eller for at isolere de vigtige virusantigener. Det kan tage op til seks måneder, før der er tilstrækkelig vaccine til podning af hele befolkninger.

Influenzavaccine er generelt sikker. Hos børn opstår der feber blandt 5-10 % og der kan opstå muskelsmerter eller træthed. I bestemte år har vaccinen forårsaget Guillain Barre syndrom hos ældre i hyppigheden en til en million. Den bør ikke gives til personer med multiallergi overfor æg eller tidligere versioner af vaccinen. Vaccinen findes i versioner med svækkede eller inaktive vira. Versionen med inaktive vira bør benyttes af gravide. De findes i former der kan injiceres i en muskel, sprayes i næsen eller injiceres i huden.

Vaccination mod influenza begyndte i 1930'erne med storskala gennemførelse i USA i 1945. Det er på WHO's liste over essentiel medicin. Grossistprisen for en dosis var i 2014 på 5,25 amerikanske dollar. I USA koster en influenzavaccination mindre end 25 amerikanske dollar.

Beviserne på effekten af vaccination mod influenza blandt voksne over 65 år er dårlig. Vaccinationen får antallet af fraværsdage på arbejde til at falde med i gennemsnit 1/2 dag årligt. Vaccination af børn kan beskytte personer i børnenes omgivelser.

Se også 

 Fugleinfluenza
 Influenzavirus A, Influenzavirus B
 Influenzapandemien 2009
 DNA-vaccine, mRNA-vaccine
 HPV Vaccine
 Hepatitis A-vaccine
 MFR-vaccine
 Poliovaccine

Referencer

Eksterne henvisninger 
 The Compelling Need for Game-Changing Influenza Vaccines  CIDRAP Comprehensive Influenza Vaccine Initiative (CCIVI)
 History of past WHO seasonal influenza vaccine composition recommendations
 World Health Organization's Initiative for Vaccine Research Influenza web page
 Influenza Strategies for Broad Global Access
 PATH's Vaccine Resource Library influenza resources
 
 Health-EU portal EU response to influenza
 European Commission – Public Health EU coordination on Pandemic (H1N1) 2009

Vaccine
Vacciner